סוכן מחוק

עלילה

סדרה זו מבוצעת כסיפור בגוף ראשון המסופר על ידי מייקל וסטן בעצמו המספר את התהליך שעובר עליו ומשתף את הצופה במאחורי הקלעים של מה שעובר על סוכן CIA מחוק מנקודת מבטו.
הסדרה מתחילה בהודעת מחיקה שמקבל סוכן ה-CIA מייקל וסטן מסוכנות המודיעין של ה-CIA, הודעת המחיקה מונפקת לסוכנים שסרחו מתפקידם. בניגוד לפיטורין רגילים בהודעת מחיקה נלקחים כל המקורות הפיננסיים וההיסטוריים של הסוכן והוא נותר מחוסר כל בעיר שבה הוחלט להשאירו, הוא מנסה בעזרת חברים לבדוק את הסיבה שהחליטו למחוק אותו ובהמשך הסדרה הוא אף מנסה לחזור לשורותיו של הארגון שמחק אותו.
הקריינות מתפרשת בצורה של כעין הדרכה לסוכנים טירונים העוברים הדרכה מקצועית.
וסטן נמחק באמצע עסקה שביצע בניגריה, כתוצאה מכך היה עליו להימלט במהירות מהמדינה העוינת, במטוס הוא מתעלף וכשהוא מתעורר הוא מגלה את עצמו בדירה קטנה וישנה במיאמי פלורידה עיר ילדותו, כשלצידו חברתו לשעבר פיונה גלאנן, חסר אמצעים וחסר כל הוא מנסה להתחיל לשקם את עצמו אך עד מהרה הוא מגלה עד כמה ידיו כבולות עקב הקפאת כל נכסיו על ידי הממשלה,
הוא מגייס לעזרתו את חברתו לשעבר גלאנן וחבר נוסף מזמן שירותו סאם אקס ויחד הם מגלים רק את העובדה שהאדם שמחק אותו מעוניין שישאר במיאמי ולא יעזוב אותה, במידה והוא יעזוב את העיר הוא יירדף אך במידה והוא יישאר הוא יזכה לחופש פעולה.
וסטן מתחיל לעבוד בעבודות פרטיות על מנת לממן את מחייתו, הוא עושה את מה שהוא הכי טוב בו, עזרה לאנשים שנצרכים לעזרה משטרתית אך אינם יכולים לפנות למשטרה, וסטן מייעץ גם בתחום האבטחה לחברות וכך הוא מצליח להתקיים בינתיים
וסטן נעזר בחברו סאם אקס ופיונה גלאנן לסייע לו, ולפעמים מערב גם את אימו, מדלין, וסטן מנהל קרבות עם דמויות פליליות כגון, מאפיונרים, כנופיות רחוב, רמאים, רוצחים, גנבים, סוחרי נשק, חוטפי ילדים, מלביני הון וסוחרי סמים, כל זה במקביל לניסיונות האיתור אחר הגורם למחיקתו מהארגון
הסדרה מתנהלת בשני מישורים עיקריים: המישור העיקרי הוא החיפוש אחר הגורם למחיקתו, ובמהלך הפרקים וסטן מסייע לאנשים כדי לממן את מחייתו

עונה ראשונה

בעונה הראשונה, (12 פרקים) מייקל וסטן מנסה לחקור אחר זהותו של האיש ששרף אותו. בעונה הראשונה נחשפות גם הדמויות הראשיות: פיונה - חברתו לשעבר של מייקל, סם - חברו הטוב של מייקל ששירת בקומנדו הימי, ומדליין - אמו של מייקל.
בעונה נראו גם סוכני ה-FBI אריס וליין שתפקידם היה לעקוב אחר וסטן ולוודא שאינו מבצע פעולות חריגות וכן שאינו מתכנן לברוח ממיאמי, בהמשך העונה הם הוחלפו על ידי סוכן ה-FBI בליי.
בסוף העונה, מייקל מגלה את זהותו של האיש שמחק אותו, פיליפ קוואן, אך מיד בתחילת הפגישה נורו יריות וקוואן נהרג, היורה המסתורי יכל להרוג גם את וסטן אך בחר להשאירו בחיים.
בסוף העונה מקבל וסטן שיחת טלפון מאישה המציגה את עצמה בשם קרלה המיידעת אותו במעורבותה בתיק שלו.

עונה שנייה

בעונה השנייה (16 פרקים) וסטן מנסה לדלות מידע נוסף על המפעיל החדש שלו, בליי. ולהשתמש בו כדי להגיע במעלה סולם הדרגות לאנשים האחראים על מחיקתו.
העונה מתחילה בפגישה של וסטן עם קרלה, האישה שהציגה את עצמה בסוף העונה הקודמת, הם מנהלים מערכת יחסים מקצועית ובמקביל מייקל מנסה לבדוק גם על קרלה עוד פרטים כדי שיוכל להגיע שוב לאדם שאחראי על מחיקתו.
במקביל, מדליין, אימו של וסטן מבררת פרטים נוספים על בנה מייקל וסטן, ונחשפת לפיסות מידע סודיות על חייו.
העונה מסתיימת בכך שווסטן מסרב לבצע משימה שקיבל מקרלה ובכך מסכן את קרלה ואת מערכת היחסים ביניהם, קרלה מנסה להרוג את וסטן, אך נורית ברגע האחרון על ידי פיונה וסאם, ונהרגת. וסטן מקבל פגישה עם ההנהלה שמבהירים לו שהם מעוניינים רק לשמור עליו, מייקל וסטן מסרב להצעה וקופץ מהמסוק עליו התנהלה הפגישה היישר לתוך האוקיינוס ובכך מוותר על ההגנה של ההנהלה.

עונה שלישית

העונה השלישית (16 פרקים) מתחילה במקום בו הסתיימה העונה הקודמת, מייקל וסטן שוחה מתוך האוקיינוס בחזרה למיאמי, עם הגעתו לחוף מתברר לו שכל משטרת מיאמי מחפשת אחריו, אחרי שנתפס הוא מצליח להשתחרר בעזרת קשריו של סאם במשטרה.
וסטן נפגש עם בן סטריקלר, סוכן אישי לסוכנים מחוקים ומארגן לו עבודות, סטריקלר מציע לווסטן מידע נוסף על המחיקה שלו בתמורה לביצוע מספר עבודות, אך וסטן נאלץ להרוג את סטריקלר על מנת לשמור את פיונה בחיים.
וסטן נפגש עם דייגו, סוכן פעיל שמקבל הוראה להיפגש עם וסטן ולהעביר את בקשותיו להנהלה, אך במקביל למותו של סטריקלר - גם דייגו נרצח ווסטן חוזר לנקודת ההתחלה.
את דייגו מחליף אדם בשם מייסון גילרו שדורש מווסטן לצאת למשימות בלתי הגיוניות עם דרישות שנוקדות את צרכיו של וסטן, בהמשך וסטן מגלה את מזימתו של גילרוי ובמקום לעצור אותו הוא מחליט לשתף איתו פעולה, אך במקביל הוא דואג לשבש את התוכנית של גילרוי.
מסתבר שתוכניתו של גילרוי הייתה לשחרר אסיר ברמה ביטחונית גבוהה בשם סיימון אשר, מיד לאחר שגילרוי שחרר את האסיר הוא נרצח, וסטן מצליח להימלט במהירות מזירת הפשע ומנסה לתפוס בחזרה את סיימון, סיימון סוחט את וסטן כדי שיעזור לו לבצע מספר משימות, וסטן מצליח להתחמק מהסחיטה של סיימון ומביא ללכידתו.
העונה מסתיימת בהתעלפותו של וסטן שנלקח למקום לא ידוע.

עונה רביעית

גם העונה הרביעית (18 פרקים) מתחילה כהמשך לעונה הקודמת, וסטן מתעורר בחדר מפואר ומתברר שהוא עובד עבור אדם בשם וואן, וסטן מתלבט בתחילה עם לשתף פעולה אך מכיוון שהוא כלוא אין בידיו הרבה אפשרויות, סיבה נוספת היא העובדה שוואן מיידע אותו שעזרתו תעזור להפיל ארגון פשיעה מהגדולים שיש בעולם, וסטן מתחיל לעזור לווגאן ומגיע לג'ון בארט, האדם שעומד מאחורי ביצוע מעשי הפשיעה אך בארט מצליח להימלט ברגע האחרון.
במהלך העונה וסטן מוחק בטעות סוכן CIA אחר בשם ג'סי פורטר ללא ידיעתו של פורטר, וסטן שומר בסוד את העובדה שהוא זה שמחק את פורטר ומנסה להגיע אליו כדי לסייע לו.
וסטן חותר להיפגש עם סיימון כדי להוציא ממנו מידע נוסף על ווגאן וארגונו, סיימון מפנה אותו לתנ"ך מקודד ומסתבר שאנשים רבים מנסים כבר זמן מה לאתר את התנ"ך, לאחר שהוא מאתר אותו ומצפין אותו בדיסק און קי, מצליח בארט לגנוב ממנו את הדיסק ולאחר מאבק ממושך מייקל מצליח לשים את ידו שוב על הדיסק, לאחר שהוא מפענח את הרמזים והקודים הוא עולה על רשת של סוכנים מושחתים בתוככי ה-FBI ובהם גם המפעיל שלו וואן.
וסטן מנסה בסיועו של פורטר להעביר את הדיסק עם המידע להנהלה הבכירה בלי שהוא יפול לידיהם של המושחתים בארגון.
וואן שמגלה על תוכניותיו של וסטן יוצא למשימה בה היעד שלו היא לחסל את וסטן, את פורטר ואף את פיונה גלאנן, הוא מנס לסחוט את וסטן על ידי שימוש במדליין - אימו של מייקל וסטן כקלף מיקוח בתמורת דיסק המידע.
במקביל, סאם אקס מנסה לשכנע את אחד מחברי הקונגרס לשלוח כוח משימה מיוחד שיחקור בזריזות את העניינים, לאחר מאמצים מרובים הוא מצליח לשכנע אותו וברגע האחרון כוח משימה מיוחד פורץ למקום בו וסטן מתבצר ומכניע את וואן וכוחותיו.
בסוף העונה וסטן מתבקש ללכת אחרי שני בכירי CIA, הוא נוסע איתם במכונית עד שמגיעים לוושינגטון שם הוא פוגש בגבר בלתי מזוהה הלוחץ את ידו וקורא: "ברוך השב".

עונה חמישית

העונה החמישית (18 פרקים) מתחילה שישה חודשים לאחר סיום העונה הקודמת, וסטן בשיתוף פעולה עם הארגון מאתרים את כל רשת הארגון של ווגאן בעולם והורגים את כולם, הסוכן האחראי על וסטן הוא מקס, אך מיד בתחילת העונה מקס נהרג על ידי מישהו מסתורי שמנסה להפליל את וסטן, וסטן מוחק כל ראיה הקשורה לרצח כדי שלא יפלילו אותו, הוא מנסה לאתר את הרוצח של מקס כדי להוציא את שמו נקי.
בינתיים המפעילה החדשה של וסטן, דני פירס, מתחילה לבדוק גם את וסטן בעקבות חשדות שעלו אצלה, ולבסוף היא מוצאת ראיה שמפלילה את וסטן תוך שבמקביל סאם אקס ופיונה גלאנן מצליחים לתפוס את הרוצח האמיתי של מקס, והם רודפים אחרי מכוניתה של פירס כדי לעצור אותה לפני שתאסור את וסטן, בסופו של דבר הם מצליחים לשכנע אותה לבדוק את האפשרות שאולי מישהו אחר רצח את מקס, וסטן נפגש עם הרוצח של מקס ולאחר שמחלץ ממנו הודאה בדבר הרצח הוא מגלה לו שהוא הוקלט, בתגובה הרוצח מתאבד במקום וסוגר כל אפשרות לקבל עוד מידע על הסיבה שבגללה הרג את מקס.
לקראת סוף העונה צץ אדם בשם אנסון פולרטון ומסגיר את עצמו לווסטן שהוא האיש שעומד מאחורי המחיקה וכן מאחורי הארגון שווסטן דאג להרוס, פולרטון סוחט את וסטן באמצעות גלאנן, ווסטן שכבר מנהל מערכת יחסים רומנטית עם גלאנן - נסחט לצערו ואינו מצליח להפליל את פולרטון.
העונה מסתיימת בפרק בו פולרטון דורש מווסטן להפליל את הסוכנת פירס כך שגם היא תימחק, וסטן לא מצליח להחליט האם לוותר על גלאנן ולהפליל את פולרטון או לבצע את זממו ולהשאיר את גלאנן נקייה.
בסופו של דבר וסטן מוחק את פירס אך גלאנן שמתנגדת למהלך מסגירה את עצמה למשטרה ובכך פולרטון מאבד את הקלף שהיה לו כנגד וסטן, וכתוצאה מכך הוא יורד למחתרת.
וסטן משמיד ברגע האחרון את המחשב של פירס כדי שהיא לא תימחק מהארגון.
בסצנת הסיום גלאנן נאזקת על ידי ה-FBI ווסטן עומד וצופה חסר אונים ממרחק.

עונה שישית

העונה השישית מתחילה בחקירתה של גלאנן, הסוכן בליי מהעונה השנייה הוא החוקר של גלאנן ומנסה לגרום לה להסגיר את וסטן על ידי כך שמייצר לה תמונה שווסטן נהרג, גלאנן מגלה את מזימתו של בליי ומסרבת לשתף פעולה, כתוצאה מכך היא נכלאת יחד עם עוד פושעים מסוכנים המנסים להרוג אותה כל הזמן, בהמשך מתברר שפולרטון עומד מאחורי הניסיונות להרוג אותה בכלא.
בנוסף מתברר שאנסון כבר התחיל להקים את הרשת שלו מחדש וכרגע הוא מעסיק את רבקה וסטן מנסה להגיע לרבקה ודרכה להגיע לפולרטון, רבקה מנסה בתחילה להרוג את וסטן וסאם אך הם משכנעים אותה שאנסון משתמש בה לצרכיו האישיים בלבד, היא מגלה לווסטן וסאם שאנסון סוחט אותה בעזרת אחיה, וסטן וסאם מגיעים לאחיה ושומרים עליו, ואז רבקה מגלה להם כיצד לתפוס את פולרטון, בשלב זה, נייט, אחיו של וסטן מתעקש להצטרף למשימה לתפוס את פולרטון, אך מייקל מתעקש שאחיו יחזור חזרה לטמפה עיר מגוריו של נייט.
ברגע האחרון פולרטון מצליח להיעלם ומייקל וסטן מבין שהוא נמלט לשדה התעופה, הוא מתקשר לאחיו נייט מברר אם הוא עדיין בשדה התעופה, ומבקש ממנו לחפש את פולרטון, הוא מוצא את פולרטון וכשהוא מנסה לברוח נייט מכריע אותו וגורר אותו החוצה.
באותו רגע שמייקל וסטן מגיע עם צוות שלם ללכוד את פולרטון - נורו יריות ואנסון פולרטון ונייט וסטן נהרגים.
מייקל המום ומתקשה לעכל את הבשורה, במקביל, בעקבות תפיסתו של פולרטון הוא מקבל מחווה יוצאת דופן בשחרורה של גלאנן מהכלא ומספר לה מה שקרה עם אחיו, נייט, וסטן, גלאנן, סאם ופורטר כקבוצה מוצאים רמז למיקומו של הרוצח האפשרי של נייט ומבצעים סחיטה, כתוצאה מסחיטה זו פירס מושעית מעבודתה בסוכנות והיא מוצבת במומבאי.
הקבוצה נוסעת לפנמה לאתר קשר אפשרי נוסף והם נפגשים אם איש הקשר של ה-CIA, בריידי, במהלך משימה - מישהו מנסה להרוג את וסטן, הקבוצה מצליחה לסגור על המתנקש והוא מיידע אותם שכל ה-CIA אחריהם, וסטן מתלבט האם להאמין לו, אך מתברר שהוא צודק ומטוס F-18 מוזנק כדי להרוג אותם, הם מצליחים להטעות אותו והם נעלמים לתוך יער בפנמה, תוך שיתוף פעולה מלא מצד בריידי שעוזר להם לכסות על עקבותיהם.
העונה יצאה להפסקה בסצנה בה הקבוצה תקועה בתוך יער מקומי ללא משאבים תוך שהם נחשבים כמתים ואיתם האדם שניסה לפני כמה רגעים להתנקש בווסטן.
הסדרה חזרה בסצנה בה היא סיימה ובמאמציו של וסטן לחזור למיאמי בלי שה-CIA ידע מכך ולשם כך הוא עירב את אימו שוב בסיפור. אימו מוצגת כמותשת לחלוטין מכל התלאות שעברו עליה אך היא מסייעת לו לחזור ואף להסתתר מפני פקידי הממשל.
ניסיונותיו של וסטן להמשיך להתחבא לא מצליחים והסוכנת ריילי עולה על מקום מסתורם, ניסיונותיה של ריילי להוציא מידע על ידי הפרדה ביניהם לא מצליחה ובסופו של דבר וסטן מצליח להתחמק מריילי על ידי סחיטה.
בהמשך העונה מנסה ריילי לצוד שוב את וסטן אפילו בדרכים פסולות, לווסטן נודע על הדרכים בהם פועלת ריילי, הוא מארגן את תפיסתו שלו עצמו על ידי ריילי כדי שיוכל לסחוט אותה, ואכן, רגע לפני שהיא מסגירה אותו היא מחליטה להמליץ עליו כעל אזרח הגון.
הסדרה מסתיימת בסצנה בה חבריו של וסטן ואימו כלואים אך אינם יודעים היכן, עם שחרורם מסתבר להם שווסטן חתם על הסכם שיתוף פעולה על ה-CIA, בסצנת סיום העונה הם פותחים בפניו שאלה כיצד למרות הבטחתו לעזוב את ה-CIA - בגד בהם.

עונה שביעית

האירועים בעונה השביעית מתרחשים כתשעה חודשים לאחר סיום העונה השישית. מייקל נאלץ לעבוד מטעם ה-CIA תחת זהות בדויה בארגון פשע רצחני בהרפובליקה הדומיניקנית על מנת לרכוש את אמונו של ראש הארגון, אדם בשם בורק, ולהביא להפללתו.
שאר הצוות שנשאר במיאמי מנסה להסתגל לעובדת היעדרות מייקל. פיונה גלאנן, חברתו של מייקל, קיבלה באופן קשה את הפרת הבטחתו של מייקל לעזוב את ה-CIA, ועקב כך כבר החלה לצאת עם מקומי בשם קרלוס. אימו של מייקל, מאדליין, מבקשת ממשרד הרווחה לאמץ את נכדה היתום, בנו של נייט.
במהלך הפרקים מתמודדים החבורה בסיטואציות קיצוניות ומדי פעם ממשיכים לספק עזרה ללקוחות כמו בעבר.
כחלק מהמשימה שהוכרח מייקל לבצע עבור ה-CIA, הוצרך להתחבר עם ראש ארגון פשע רצחני, ולבצע עבורו שליחויות ועבודות מפוקפקות, מתוך מטרה לעזור ל-CIA לגבש תיק ראיות נגד ראש הארגון. במהלך הדברים, מסייע לסגנית הארגון (אלונה טל) לחמוק מכלא רוסי מסווג בקובה.
בסצנת סיום העונה, לאחר שמייקל כמעט ובגד בחבריו הקרובים, וב-CIA והצליח להפליל את ארגון הפשע, נאלצו מייקל ופיונה לביים את מותם על מנת לחמוק ממשפט ה-CIA.

שיעורי הצפייה של הסדרה

העונה הראשונה הניבה 4.259 מיליון צופים בממוצע לפרק].
העונה השנייה הניבה 4.866 מיליון צופים בממוצע לפרק].
העונה השלישית הניבה 5.498 מיליון צופים בממוצע לפרק].
העונה הרביעית הניבה 5.213 מיליון צופים בממוצע לפרק].
העונה החמישית הניבה 5.101 מיליון צופים בממוצע לפרק].